rlitschk/wikidir huggingface dataset:
Cham isch de Name vo däne geografische Objekt: Cham ZG, e politischi Gmaind im Kanton Zug, Schwiz Landkreis Cham, e politischi Gebietsiitailig z Bayern Cham (Oberpfalz), e Chraisstadt im Landchrais Cham, Bayern Cham (Insle), en Insle bi Hoi An, i de Nöchi vo Da Nang, vor de Küste vo Zentral-Vietnam Cham chan au folgendes bedüte: Chamer Kultur, en archäologischi Kultur z Bayern und i de östlich aagränzende Gebiet am Endi vo de Staizit Cham (Volk), es Volch im südliche Vietnam und z Kambodscha, d Nachfahre vom Königriich Champa Cham (Sproch), e Sproch z Südostasie Cham-Schrift, e Schrift z Südostasie Cham-Mysterie, Masketänz vo de tibetische Kultur, wo mit Gsang beglaited wärded Cham isch de Name vo däne Persone: Alhaji Abdoulie Cham (* 1960), en Politiker im westafrikanische Staat Gambia Cham (Musiker) (* 1977), en Dancehall-Musiker us Jamaika Fabakary Cham († 2002), en Politiker us Gambia Momodou Kotu Cham (* 1953), en Politiker us Gambia Cham, de Künstlername vom Amédée de Noé (1819–1879), en französische Karikaturist Cham, s Pseudonym vom Francesco Carotta (* 1946), en italienische Buechauto und Historiker und witers: Chaam, es Dorf i de Gmaind Alphen-Chaam i de Provinz Nordbrabant, Niderland Kamm (Adelsgschlächt), e mittelalterlichi Bezaichnig vom ene Adelsgschlächt us
Dr Levi Eschkol (hebräisch ‏לוי אשכול‎, ursprünglig Levi Schkolnik; * am 25. Oktober 1895 z Oratiw im Guwernemänt Kiew im Russische Riich, hüte Oblast Winnyzja, Ukraine; gstorbe am 26. Februar 1969 z Jerusalem), isch vo 1963 aa dr dritt Ministerbresidänt vo Israel gsi. Dr Levi Eschkol isch 1895 in dr Ukraine, wo denn zum Russische Riich ghöört het, uf d Wält cho. Si Familie isch vermööglig und religiöös gsi, d Mueter eender uf dr Site vo de Chassidim, dr Vater vo de Mitnagdim. As Chind isch er uf e dradizionelli Schuel gange, wo religiöös brägt gsi isch (sog. Cheder) und spööter uf s Hebräische Gümnasium z Wilna. Im Joor 1914 isch dr Eschkol uf Palestina, wo denn no Däil vom Osmanische Riich gsi isch. Im Erste Wältchrieg het er in dr Jüüdische Legion uf dr Site vo dr Britische Armee dient. Noch em Ändi vom Chrieg het er bi dr Gründig vom Kibbuz Degania B mitghulfe und isch isch dört bald Schatzmäister und Wirtschaftsblaner worde. Vo 1921 aa het er e Hufe Iirichdige vo dr Gwärkschaft Histadrut gründet und gläitet. 1922 isch er uf Öiropa zum Waffe chaufe und isch vo dr Bolizei z Wien verhafdet worde. Er isch meereri
Steinhausen isch de Name vo däne geografische Objekt: Steinhausen ZG, e Gmaind im Kanton Zug, Schwiz Steinhausen an der Rottum, e Gmaind im Landchrais Biberach, Bade-Würtebärg Steinhausen (Aspach), en Ortstail vo de Gmaind Aspach, Rems-Murr-Chrais, Bade-Würtebärg Steinhausen (Bad Schussenried), en Ortstail vo de Stadt Bad Schusseried, Landchrais Biberach, Bade-Würtebärg (bekannt wäg de Wallfahrtskirche Staihuuse) Steinhausen (Bockhorn), en Ortstail vo de Gmaind Bockhorn, Landchrais Friisland, Nidersachse Steinhausen (Büren), en Ortstail vo de Stadt Büren, Chrais Paderborn, Nordrhii-Westfale Steinhausen (Erlbach), en Ortstail vo de Gmaind Erlbach, Landkreis Altötting, Bayern Steinhausen (Glonn), en Ortstail vom Markt Glonn, Landkreis Ebersberg, Bayern Steinhausen (Korschenbroich), en Ortstail vo de Stadt Korschenbroich, Rhein-Kreis Neuss, Nordrhii-Westfale Steinhausen (München), en Stadttail im Münchner Stadtbezirk 13 Bogehuuse, Bayern Steinhausen (Neuburg), en Ortstail vo de Gmaind Neuburg, Landchrais Nordwestmeckleburg, Meckleburg-Vorpommere Steinhausen (Witten), en Ortstail vo de Stadt Witten, Ennepe-Ruhr-Kreis, Nordrhii-Westfale (bekannt wäg em Schloss Staihuuse) Haus Steinhausen, e Wasserburg z Dortmund, Nordrhii-Westfale Steinhausen (Namibia), e Chraisstadt i de Region Omaheke, Namibia Steinhausen isch de Familiename vo däne Persone: Georg Steinhausen (1866–1933), en dütsche Bibliothekar und Kulturwüsseschaftler Heinrich Steinhausen (1836–1917), en dütsche Schriftsteller Hermann Steinhausen, s Pseudonym vom dütsche Publizist Eugen Gürster (1895–1980) Josef Steinhausen (1885–1959), en dütsche Archäolog Konrad Steinhausen (1906–1964),
Vo Jüüdischer Litratuur reedet mä bi Wärk, wo, vor allem vo Juude, über jüüdischi Thema verfasst worde si, bi literarische Wärk über irgend e Thema, wo in äinere vo de jüüdische Sprooche gschriibe si und bi Litratuur in irgend ere Sprooch, wo vo jüüdische Autore verfasst worde si. Die antiki jüüdischi Literatuur umfasst d Büecher vo dr Biible und die elteri rabbinischi Litratuur. Us em Middelalter stamme religiöösi, müstischi, ethischi und filosofischi Wärk aber au wältligi Prosa und Lürik. Ufblüeit isch die jüüdischi Litratuur aber in dr spöötere Nöizit, wo sich as Folg vo dr Ufkläärig und iirer jüüdische Entsprächig, dr Haskala, e sekulääri jüüdischi Kultur het afo entwiggle. Die modärni jüüdischi Litratuur umfasst Wärk uf Jiddisch, Ladino und sit dr Gründig vom jüüdische Jischuv in Palestina Wärk im modärne Hebräisch. Wichdig isch au die jüüdischi Litratuur uf Änglisch dank dr groosse Zaal vo jüüdische Autore z Amerika in de letschte zwäi Joorhundert. Literature, Jewish. Abgrüeft am 13 July 2015.
Risch [ˈriːʃ] (mäistens und vo 2007 bis 2013 offiziell Risch Rotchrüz) isch e politischi Gmäind im Kanton Zug in dr Schwiz. D Gmäind wird us dr Chliistadt Rotchrüz und de Dörfer Risch, Buonas und Holzhüüsere und em Wyler Ibike bildet. Si lit in dr Region Ennetsee und isch Däil vo dr Metropolregioon Züüri. Wäge dr Nööchi zur Groossstadt, em Status as Energiistadt und em niidrige Stüürfuess isch Risch äini vo de attraktivste Gmäinde in dr Schwiz und het die höggste Standortkwalidääte im Land. D Bevölkerig waggst im Joor um 1,7 Brozänt und Risch ghöört zu de Schwizer Gmäinde, wo am sterkste waggse. D Gmäind het 10'439 Iiwooner (30. Juni 2015) und isch die viertgrössti im Kanton Zug. Noch dr milidärische Interwenzioon vo Frankriich in dr Schwiz im Joor 1798 si d Vogtei Gangolfswil und d Herrschaft Buonas zur hütige politische Gmäind Risch zämmegfasst worde. Wo d Iisebaan baut worde isch, isch Rotchrüz zum wirtschaftlige Zentrum worde und wo det s Roothuus baut worde isch au zum Hauptort vo dr Gmäind Risch. Wäge däm häisst si de facto Risch Rotchrüz und vo 2007 bis 2013 au offiziell. Sithär isch de Doppelname no i de Webadrässe und im Logo vo de Gmäind
Uniform Resource Locator (URL, ängl. – "einheitlichi Ortsagob für Ressource") sin e Unterart vo Uniform Resource Identifier (URIs), wo e Ressource, bispilswiis e Website oder e PDF-Datei, tüend identifiziere und lokalisiere, damit me si über en Brauser us em Internet chan abrüefe. URLs bschtön us zwei Deil: s Netzwärkprotokoll – de primäre Zugriffsmechanismus (meischtens http, https odr ftp) de Pfad – de Ort (ängl. location) vo dr Ressource in Computernetzwärk Bischpiil https://als.wikipedia.org/wiki/URL irc://irc.freenode.net/als.wikipedia ftp://ftp.telekom.de/ Will URLs di erschti un hüfigschti Art vo URIs sin, wärde die Begriff au synonym verwändet. D Abkürzig URL het im dütsche Schprochgebruch meischtens e wiibliche Artikel (di URL), will vili de Begriff synonym mit "d Adräss" bruche. Vili Schprecher hän aber di männlichi Form lieber, will s Wort "Locator", wo in dr Abchürzig URL steckt, im Dütsche e männliche Artikel het. Menggmäl wird URL im dütsche Schprochgebiet au fälschlicherwis als "Universal Resource Location" bezeichnet. DOI OpenURL SFX Typosquatting RFC 1738 – Uniform Resource Locators (URL) RFC 1808 – Relative Uniform Resource Locators
Inwil isch de Name vo däne Ort i de Schwiz: Inwil LU (im örtliche Dialäkt «Eibu»), e politischi Gmeind im Wahlchreis Hofdere, Kanton Lozärn Inwil ZG, es Dorf i de politische Gmeind Baar, Kanton Zug Nöd verwägle mit: Hinwil (im örtliche Dialäkt «Hiiwiil»), e politischi Gmeind im Kanton Züri
Buchrain isch de Name vo däne Ort: Buchrain LU (im örtliche Dialäkt «Bueri»), e politischi Gmeind im Kanton Lozärn, Schwiz Buchrain (Großkarolinenfeld), en Ortsteil vo de Gmeind Großkarolinenfeld, Landchreis Roseheim, Bayern Buchrain (Riekofen), en Ortsteil vo de Gmeind Riekofen, Landchreis Rägesburg, Bayern
Dr Georg Gottlob von Gutbrod (* 19. Februar 1791 z Stuegert, wo-nr am 22. Okdobr 1861 au gschdorba ischt) ischt a wirdabergischer Landes- ond Kommunalpolidiker gwäa, so zom Beischbiil vo 1833 bis 1861 Oberbirgermoischtr vo dr wirdabergischa Residenzstadt Stuegert. Dr Georg Gottlob Gutbrod – vorlaifich noh ohne Adlstitl – kommt am 19. Februar 1791 z Stuegert uff d Welt. Sei Vadder ischt a Metzgermoischtr en dera Stadt. Dr Georg ischt sei zehnts ond gleichzeidich sei jengschts Kend. Noch seira Schuelausbildong fangt der jonge Kerle – er ischt grad amol 17 Johr alt – en seira Hoimetstadt bei dr Stadtvorwaldong a Lehr oo ond schafft sich em Lauf dr Zeit bis zom Ratsschreiber nuff. Ab-em Johr 1820 isch dr August Willibald Feuerlein sei Chef. Neabaher isch der abr au noh Abgeordneder em wirdabergischa Landdag. Wia-nr abr 1832 gegenibr seim Mitbewerber Ludwig Uhland a Niiderlage eistecka muaß, spiilt’r de beleidicht Leaberwurscht ond legt zom Johresende au glei noh sei Amt als Stadtobrhaupt niider. Jetzt muaß dr Keenich Wilhelm I. vo Wirdaberg fir da Feuerlein an Nochfolger suacha, ond sei Wahl fellt uff da Georg Gottlob Gutbrod. Oina vom Gutbrod seine erschde Amtshandlonga ischt, dass dui vellich voraldada Stuegerter Stroßabeleichdong, wo et viil
Dr Jitzchak Schamir (hebräisch ‏יצחק שמיר‎‎; uf d Wält choo am 15. Oktober 1915 z Ruschany, Gouvernement Grodno im Russische Kaiserriich, hüte Breszkaja Woblasz, Wissrussland, as Icchak Jaziernicki; gstorbe am 30. Juni 2012 z Tel Aviv) isch e israelische Politiker, Ministerbresidänt und Usseminister gsi. Scho as Jugendlige isch dr Schamir under em Iidruck vom starke Antisemitismus in dr Zwäite Polnische Republik Mitgliid vo dr zionistische Betar-Organisazioon worde. Er het si Abitur an dr hebräische Schuel z Białystok gmacht und und denn Jura an dr Uniwersidäät Warschau afo studiere, bis er 1935 s Studium abbroche het und uf Palestina usgwanderet isch. Im Schamir si Familie, wo z Pole bliibe isch, isch im Holocaust ermordet worde. Dr Schamir isch mit dr Schulamit verhürootet gsi. Si häi zwäi Chinder ghaa, dr Yair und d Gilada. Si Frau isch 2011 gstorbe. Z Palestina isch dr Schamir Mitgliid vom Irgun worde, ere jüüdische Undergrundorganisazioon. 1940 het er mit em Avraham Stern und andere Irgun-Mitgliider e radikali Splittergruppe, dr Lechi bildet, wil dr Irgun e Waffestillstand mit de Brite abgschlosse het. Dr Schamir isch 1941 vo de Brite verhafdet worde. Noch em Dood vom Stern 1942 het er us em Internierigslaager chönne flächte. 1943 het er
Homberg isch de Name oder Namesbestandteil vo däne Ortschaften: z Dütschland: Homberg (bei Lauterecken), e Gmeind im Landchreis Kusel, Rhiiland-Pfalz Homberg (Deggenhausertal), en Ortsteil vo Deggehauserdal, Bade-Würtebärg Homberg (Duisburg), en Stadtteil vo Duisburg, Nordrhii-Westfalen Homberg (Efze), e Stadt im Schwalm-Eder-Chreis, Hesse Homberg (Eigeltingen), en Ortstoal vo Oageltinga, Bade-Würtebärg Homberg (Ohm), e Stadt im Vogelsbergchreis, Hesse Homberg (Owingen), en Ortsteil vo Owinge, Bade-Würtebärg Homberg (Rechtmehring), en Ortsteil vo de Gmeind Rechtmehring, Landchreis Mühldorf am Inn, Bayern Homberg (Westerwald), e Gmeind im Westerwaldchreis, Rhiiland-Pfalz Homberg-Meiersberg, en Stadtteil vo Ratingen im Chreis Mettmann, Nordrhii-Westfale i de Schwiz: Homberg BE, e Gmeind im Kanton Bärn Homberg BL, en Ortschaft i de Gmeind Häfelfinge, Kanton Basel-Landschaft Homberg SG, en Ortschaft i de Gmeind Oberuzwil, Kanton Sanggalle Homberg SO, en Ortschaft i de Gmeind Hägedorf, Kanton Soledurn Homberg ZH, en Ortschaft i de Gmeind Rifferswil, Kanton Züri Homberg isch de Name vo däne Bärg i de Schwiz: Homberg (Hornflue), 967 m, en Hügelzug bi Wange bi Olte, Kanton Soledurn Homberg (Reinach), 787 m, en Bärg bi Riinach, Kanton Aargau Zeiher Homberg, 782,4 m, en Bärgrugge vom Schwizer Jura zwüsche Thale und Zaihe, Kanton Aargau Homberg isch de Familiename vo däne Persone: Bodo Homberg (* 1926), en
OpenURL isch e Schtandard, wo unter anderem drzue dient, typischi Verlinkigsprobläm vo URL z'verhindere. Drbi nutzt'r, ähnlich wie URN, für jeds Dokument e abschtrakte Name, wo durch e Mechanismus zue nem URL ufglöst wird. Bim herkömmliche Umgang mit URL ergän sich e baar Nochteil: d' Suechi noch relevante Informatione zue me bschtimmte Themegebiet erwist sich mit herkömmliche Suechmaschine als schwirig wärde URLs umbenennt, so het me keinerlei Informatione drüber, unter welere URL säll Dokument jetz z' finde isch herkömmlichi Suechmaschine sueche nit innerhalb vo lizenzierte Dokument, will me drfür bschtimmti Zuegriffsrächt brucht. Wenn me abr eigentlich e so ne Zuegriffsrächt het, cha ma di Informatione innerhalb vo dr lizenzierte Dokument nit finde, will me e Suechmaschine drfir verwende muess. Bi nere Afrog über openURL wärde für's Suechergebnis nit nur de Suechtegscht, wo igee wore isch, sonder au Informatione übr de Benutzer an de Uflösigsserver gschickt. Sälle cha di Zuegriffsrächt übrpruefe un de Zuegriff dementschprächend verwalte. Bsitzt dr Benutzer di entschprechendi Rächt, so sendet dr Server e URL mit em därzitige Schtandort zruck. Syntax vo openURL (änglisch)
Dr Giovanni Vincenzo Infantino (* 23. Merz 1970 z Brig) isch e italienisch-schwyzerische Rächtsaawalt un Generalsekretär vu dr Verainigung vu europäische Fueßallverbänd (UEFA). Am 26. Februar 2016 isch dr Infantino au zum Bresidänt vum Wältfueßballverband FIFA gwehlt woren as Noofolger vum Sepp Blatter. Dr Gianni Infantino isch dr Suhn vun eme italienische Vater vu Reggio Calabria un ere Mueter vu Val Camonica in dr Lombardei. Är isch z Brig ufgwachse, wun er in syre Juged Fueßball bim FC Folgore (speter FC Brig-Glis) in dr 5. Liga gspiilt het. Dr Infantino het Jura studiert un derno as Rächtsaawalt gschafft. Voreb er bi dr UEFA as Generalsekretär vum Internationale Zäntrum fir Sportstudien (CIES) gschafft het, isch er an dr Universitet Nöieburg Beroter vu verschidene nazionale un internazionale Fueßballgremie gsii. Ab em Augschte 2000 het er bi dr UEFA gschafft, in divärsen Ämter, dodrunter ab em Jänner 2004 d Laitig vu dr Rächts- un Klublizenzierigsabdailig. Vum 1. Februar bis Mai 2007 isch er noch em Ruggdritt vum Schwed Lars-Christer Olsson Interims-Generaldirektor vu dr UEFA gsii (sy Noofolger isch dr Schott David Taylor gsii) un isch derno zum Vize-Generalsekretär wore. Syt em 1. Oktober 2009 isch er, au as Noofolger vum David Taylor, Generalsekretär
Under em Schlagwort 68er-Beweegig wärde internazionali und politisch linggsgrichdeti Bürgerrächtsbeweegige zämmegefasst, wo in dr Middi vo de 1960er Joor aktiv worde si. Si häi mit de Brotest vo amerikanische Bürgerrächtler aagfange. Au in Öiropa het s intensivi zivili Komflikt gee. Noch em Bau vo dr Berliner Muure am 13. August 1961 het sich dr Fokus vom Ost-West-Konflikt verlaageret, und die sowjetisch-chinesische Spannige und d Stellverdräterchrieg, wie si in Vietnam gfüert worde si, si in Vordergrund cho. Die kubanischi Revoluzioon, die ersti Eskalazioon im amerikanische Chrieg z Vietnam, d Klassekämpf im Kongo und d Revoluzioon z Algerie häi s Dänke in e nöiji Richdig glänkt. 1968 häi sich d Komflikt verscherft, wo vo dene Beweegige thematisiert worde si. In de USA isch s zu Demonstrazioone gegen e Vietnamchrieg cho und gegen e Mord am Theolog und Bürgerrächtler Martin Luther King. D Intensivierig vom Vietnamchrieg isch für die Nöiji Linggi e zentrale Bezugspunkt worde, wo sä zum ene globale Fenomeen gmacht häi. Abgsee vom Prager Früelig wird d 68er-Beweegig hüfig as e westligs Fenomeen aagluegt. 1968 sig sogar „zum Sünonüüm für die kulturelli Verwestligung worden“. Dr Immanuel Wallerstein hingege gseet d Bürgerrächtsbeweegige vo de 1960er-Joor as e globals Eräignis, wo gegen e
p2 f1 p1 D Berliner Muure isch wäärend dr Ziit vo dr Däilig vo Dütschland nach em Zwäite Wältchrieg e Gränzbefestigungssüsteem vo dr Dütsche Demokratische Republik (DDR) gsi, wo Oschtberlin hermetisch vo Weschtberlin abgschlosse het. Si isch mee as 28 Joor, vom 13. Augschte 1961 bis zum 9. Novämber 1989, gstande. Mä muess underschäide zwüsche dr Berliner Muure, wo do beschribe wird, und dr Befeschtigung a dr ehemoolige innerdütsche Gränze zwüsche de Staatsgebiet vo Wescht- (die alti BRD) und Oschtdütschland (d DDR). Dr Bau vo dr Berliner Muure isch die letschti Akzioon vo dr Däilig vo dr «Viersektorestadt» Berlin gsi, wo in dr Noochchriegsornig vo de Alliierten entstande isch. Si isch es Ereignis und gliichzitig e markants Sümbol vom Komflikt im Chalte Chrieg zwüsche de Weschtmächt, wo aagfüert gsi sind vo de Veräinigte Staate, und em sogenannte Oschtblock, wo d Sowjetunion dominiert het. Die politischi Füerig vo dr Sowjetunion het dr Bau vo dr Muure am Aafang vom Augschte 1961 pschlosse und e baar Dääg druf dr DDR-Regierig dr Befääl gee, drmit aazfoo. Mit dere Alaag het me d Sicherig vo der 1378 Kilometer lange innerdütschi Gränze zwüsche dr DDR und dr Bundesrepublik Dütschland ergänzt; die isch scho mee as
Dr Begriff Kubanischi Revoluzioon bezäichnet dreierläi: Erstens verstoot mä drunder s historische Eräignis vom Sturz vom korrupte kubanische Diktator Fulgencio Batista dur d Widerstandsbeweegig «Beweegig vom 26. Juli» wo dr Fidel Castro aagfüert het. S erklärte Ziil vom Widerstand isch s gsi, die kubanisch Verfassig vo 1940, wo dr Batista sit 1952 zum Däil usser Chraft gsetzt het, wider häärzstelle mit alle demokratische Grundrächt und dr Landreform, wo si vorgseet. Dr bewaffneti Kampf isch sit 1956 vo stedtische Undergrundaktiviste und von ere Guerillaarmee, wo vom Bärgland us operiert het, gfüert worde. Im Lauf vom Joor 1958 isch er intensiver worde und uf nöji Gebiet usgwitet worde. Er isch mit dr Flucht vom Batista am 1. Januar 1959 ume gsi. Zwäitens verstoot mä drunder alli radikale Maassnaame, wo dr Castro as dr politisch Füerer zwüsche 1959 und 1961 äini noch dr andere usgfüert het, zum dr Staat, d Wirtschaft und d Gsellschaft vom Land im Sinn vo dr marxistisch-leninistische Ideologii umzbaue und e totalitäri Diktatur z errichde. Drittens wird dr Begriff vor allem vo dr kubanische Füerig sälber brucht, für d Erhaltig vom revolutionäre Kurs z Kuba. Er stoot denn für e Füerigsaaspruch vo dr Kommuniste Bardei vo Kuba und iirer
D École centrale de Nantes esch e Technischi Hochschuel vu Nantes (Frànkrich). Si isch Mitgliid vo der Conférence des Grandes Ecoles und vo der Gruppe Centrale und vo der France AEROTECH. Si isch 1919 als Institut polytechnique de l'Ouest gründet worde. Si isch bekannt als École nationale supérieure de mécanique de Nantes. Commons: Ecole Centrale de Nantes – Sammlig vo Multimediadateie www.ec-nantes.fr (frànzeesch) änglischEC Nantes (ECN) (Memento vom 11. Mai 2017 im Internet Archive) (frànzeesch) L’Ecole Centrale de Nantes rejoint le réseau France Aerotech
As Stellverdräterchrieg wird e Chrieg bezäichnet, wenn sich zwei oder mee Groossmächt sich im e Komflikt befinde, aber sich nit diräkt milidäärisch usenandersetze, sondern die milidäärischi Usenandersetzig vo äim oder meerere Drittstaate lön lo usdrääge. Die Drittstaate handle also kwasi as Stellverdräter vo de Grossmächt, wo eso chönne im Hindergrund bliibe und e diräkti milidäärischi Konfrontazioon chönne vermiide. Dr Begriff isch wääred em Chalte Chrieg ufchoo und isch zum erste Mol wääred em Vietnamchrieg verwändet und in dr Litratur und dr Politik ufgriffe worde. Ursprünglig het er sich nume uf d Chrieg bezooge, wo noch em Zwäiten Wältchrieg usbroche si, und wo d USA und iiri Verbündete uf dr äinte Site, und d Sowjetunion und iiri Verbündete (dr so genannt Ostblock) uf dr andere Site, iiri geopolitische und ideologische Inträssekomflikt in Drittstaate milidäärisch usdräit häi. Si häi drbii e Komflikt, wo scho bestande het wien e Bürgerchrieg für iiri äigene Zwäck instrumentalisiert. Si häi für das äi Bardei im Komflikt finanziell, diplomatisch und milidäärisch understützt und mänggisch au mit äigene Drubbe. Bischbil für Stellverdräterchrieg si dr Spanisch Bürgerchrieg (1936–1939), wo s faschistische Italie und Nazidütschland d Putschiste under em General Franco understützt häi, wääred d Sowjetunion d Regierig mit Waffe
Nöji Linggi isch e Sammelbegriff für verschiideni Persone, Grubbe, politischi Beweegige, Bardeie und Bardeiflügel vor allem in Westöiropa und Nordamerika, wo sit dr Middi vo de 1960er Joor alli mööglige sozialistischi, anarchistischi und anderi politisch linggi Konzept mit eme revolutionäre Aaspruch verdräte häi. Iiri Schwerpünkt si mäistens uf emanzipatorisch-sozialistische und internationalistische Ideal gsi. Die Nöiji Linggi gränzt sich bi allen Underschiid zwüschen iire Aahänger vo klassische lingge Bardeie ab, sige si vo dr etablierte Sozialdemokratii oder vom Marxismus-Leninismus, wo bis 1990 in de realsozialistische Länder in Ostöiropa an dr Macht gsi isch. Däil vo dr Nöije Lingge stütze sich aber au uf elteri Theorie und Konzept, wo zum Däil us dr vorstalinistische kommunistische Zit stamme und in dr erste Helfti vom 20. Joorhundert e Rolle gspiilt häi und vo de Staliniste underdruckt worde si. Zu dene ghööre s Konzept von dr sozialistische Röötdemokratii vo dr Rosa Luxemburg oder dr Trotzkismus, wo uf de Ideä vom Leo Trotzki basiert. Grubbe vo dr dogmatische nöije („orthodoxe“) Lingge, drunder die mäiste dütsche K-Gruppe, luege d Entwigglig vo dr Sowjetunion noch 1956 kritisch aa und leene d Entstalinisierig, wo under em Chruschtschow aagfange het, as rewisionistisch ab. Si bezien sich mäistens uf e Maoismus,
D Fantasy Basel, au The Swiss Comic Con, isch e Comic-Veraastaltig, wo jedes Joor im Früelig in dr Schwizer Stadt Baasel stattfindet. D Baasler Fantasy isch 2015 vom Martin Schorno gründet worde und isch denn die äinzig Veraastaltig vo dere Art in dr Schwiz gsi. Si het in dr Mäss Baasel stattgfunde und 20'000 Bsuecher aazooge. S Festiwal stellt wääred drei Dääg Nöis us de Beriich vo de Games, Kinofilm, Färnseeserie und Comics vor. Mä cha dört also nid nume d Klassiker gsee sondern au Figure us Serie wie «Game of Thrones», «The Walking Dead» oder us dr Wält vo dr Middelärde. Basel wird von Superhelden heimgesucht uf dr Website vo 20min.ch, abgrüeft am 28. Februar 2016 Erste Fantasy-Messe lockt 20'000 Fans nach Basel uf dr Website vo dr Basellandschaftliche Zeitung, abgrüeft am 28. Februar 2016 Stuart aus «The Big Bang Theory» kommt an die Fantasy Basel uf dr Website vo dr Basellandschaftliche Zeitung, abgrüeft am 28. Februar 2016 D Website vo dr «Fantasy Basel»
D Sozialdemokratii isch e politischi Beweegig und Ideologii, wo sich sälber as e Form vom ene reformistische demokratische Sozialismus aaluegt. Si setzt sich noch iirem Sälbstverständnis mit demokratische und sozialistische Middel für e sozial grächti Gsellschaft ii. Bis zum Aafang vo de 1960er Joor het zu iire allgemäin anerkannte Ziil ghöört, ass d Brodukzioonsmiddel zum Däil verstaatligt wurde. Das Ziil het zum Bischbil in Westdütschland d SPD mit em Godesbärger Brogramm vo 1959 ufgee. Ursprünglig isch d Sozialdemokratii revoluzionär-sozialistisch gsi, het sich denn aber vom Aafang vom 20. Joorhundert aa mee und mee vo kommunistische Beweegige drduur afo underschäide, ass si die soziale Brobleem nit mit ere Revoluzioon dur d Arbäiterklass het welle lööse, sondern mit demokratische Reforme. These in däm Sinn si z Dütschland bsundrigs vom Eduard Bernstein vo de spoote 1890er Joor a verdräte worde und si dört vo de revoluzionääre Marxiste as revisionistisch verdüüflet worde. Spöötistens noch em Erste Wältchrieg isch us dr reformistische Minderhäit e Meerhäit worde. Das het Spaltige in dr Sozialdemokratii zur Folg gha: 1919 isch die revoluzionääri KPD gründet worde. D Sozialdemokratii stoot in e baar Länder nooch zum Linggsliberalismus, au wenn dä im Geegesatz zur d Sozialdemokratii, mäistens nit em Staat die